Lifecell

***lifecell*** (agrākais nosaukums ***life:)***), uzņēmuma nosaukums *TOV Laifsell* (*ТОВ «Лайфселл»*), ir Ukrainas mobilo sakaru operators. Tas ir dibināts 2005. gadā. Uzņēmuma galvenais birojs atrodas Kijivā. Tā īpašnieks ir franču miljardierim Ksavjē Njelam piederošās pārvaldītājsabiedrības *NJJ Holding* vadīts konsorcijs.

*lifecell* ir trešais lielākais mobilo sakaru operators Ukrainā (pēc *[[Kyivstar]]* un *[[Vodafone Ukraine]]*).
2020. gada pirmajā ceturksnī *lifecell* bija 8,9 miljoni abonentu, no tiek aktīvi (3 mēneši) bija 7,5 miljoni.

## Vēsture
thumb|120px|Logotips līdz 2016. gadam
thumb|120px|Logotips līdz 2020. gadam
2005. gadā Turcijas mobilo sakaru operators *[[Turkcell]]* un Ukrainas uzņēmējam Rinatam Ahmetovam piederošā grup *[[SCM Holdings]]* dibināja uzņēmumu ***TOV Astelit***, kurā 54,8 % kapitāldaļu piederēja *Turkcell*, bet 45,2 % — *SKM*.
2005. gada janvārī uzņēmums *Astelit* ar zīmolu ***life:)*** uzsāka *[[GSM|GSM-1800]]* pakalpojumu.
*life:)* bija pirmais mobilā tīkla operators Ukrainā, kas ieviesa *[[Enhanced Data Rates for GSM Evolution|EDGE]]* tehnoloģiju, piedāvājot ātrgaitas datu pārsūtīšanu.
2006. gadā tika piesaistītas investīcija 540 miljonu ASV dolāru apmērā, kas bija lielākais ieguldījums, kāds jebkad veikts privātā uzņēmumā Ukrainā.
Līdz 2007. gada decembrim operators bija piesaistījis 7,6 miljonus abonentu un priekšapmaksas lietotāju.
2008. gadā abonentu zvanu centra pakalpojumi tika nodoti ārpakalpojumu sniedzējam *Global Bilgi*.

2015. gadā *life:)* sāka darbu *[[3G]]* tīklā.
2015. gada 26. jūnijā Turcijas uzņēmums *[[Turkcell]]* parakstīja līgumu ar Rinatam Ahmetovam piederošo grupu *[[SCM Holdings]]* par 44,96 % Nīderlandē reģistrētā uzņēmuma *Euroasia Telecommunications Holding BV* kapitāldaļu iegādi, kam piederēja 100 % *Astelit* kapitaldaļu. Darījums par 100 miljoniem *USD* tika pabeigts 10. jūlijā, tādējādi *Turkcell* kļuva par *life:)* operatora vienīgo īpašnieku.

2016. gada 15. janvārī *Astelit* ieviesa jaunu zīmolu ***lifecell***, tādējādi tas kļuva saskanīgs ar mātes uzņēmuma nosaukumu *Turkcell*. 2. februārī operatora juridiskais nosaukums tika mainīts no *TOV Astelit* uz *TOV Laifsell* (*ТОВ «Лайфселл»*).
2017. gadā operators beidza darbību separātistu kontrolētajā Doneckas tautas republikā un Luhanskas tautas republikā.
2018. gadā *lifecell* sāka ieviest mobilo sakaru *4G* *[[3GPP Long Term Evolution|LTE]]* tehnoloģiju.

2023. gada 29. decembrī *Turkcell* grupas uzņēmumi (*Lifecell Ventures B. V.*, *Global Bilgi Pazarlama Danismanlik ve Cagri Servisi Hizmetleri A.S.* un *Kule Hizmet ve Isletmecilik A.S.*) parakstīja līgumu ar franču miljardierim Ksavjē Njelam piederošo *NJJ Capital* par trīs Ukrainas uzņēmumu — *TOV Laifsell*, *Global Bilgi* (zvanu centra risinājumi) un *UkrTower* (sakaru infrastruktūras koplietošanas nodrošināšana) — pārdošanu par 525 miljoniem ASV dolāru. Pēc *BloombergHT* aplēsēm šo aktīvu vērtība tad bija aptuveni 12,7 miljardu hrivnu (334 miljonu ASV dolāru). 2024. gada 25. jūlijā Ukrainas Pretmonopola komiteja atļāva darījumu.
2024. gada 9. septembrī *NJJ Holding* vadīts konsorcijs pabeidza *TOV Laifsell* iegādi. Vienlaikus *NJJ Holding* kopā ar ASV investīciju uzņēmumu *Horizon Capital* iegādājās arī Ukrainas vadošo fiksēto līniju un maksas televīzijas pakalpojumu sniedzēju *Datagrup-Volia* ar mērķi to apvienot ar *lifecell*.

## Skatīt arī
* *[[BeST (sakaru operators)|life:)]]* (Baltkrievija)
* *[[Turkcell]]*

## Atsauces

## Ārējās saites
* ''lifecell'' vietne